Männiku järv

Männiku järv (ka Männiku karjäär, Raudteejärv, Männiku veehoidla)EKI KNAB (vaadatud 27.04.2017) on tehisjärv Harju maakonnas Saku vallas Männiku külas ja osaliselt Tallinnas. Selle pindala oli 2006. aastal 105,3 ha,Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus. kuid kuna karjääris jätkub liiva kaevandamine, kasvab järve pindala.

Enne liiva kaevandamiseks karjääri rajamist 20. sajandi teisel poolel oli Männiku järve asukohas 20. sajandi teisel aastakümnel rajatud Peeter Suure merekindluse umbes 1 km pikkune vallikraav, mida kutsuti Hassani tiigiks ja mis paiknes risti praeguse järve pikiteljega, ning läheduses kaks madalat looduslikku järve, mis praeguseks on kuivaks jäänud.http://battal.ee/suhfront/praegu/varjend/422804.html (vaadatud 26.06.2020). Hassani tiiki kasutas Tallinnas asunud Lutheri vabrik aastaid vineeripakkude leotamiseks. Praeguseks on Hassani tiik valdavalt kuiv.

Vaata ka
Männiku Väikejärv
Pumbajärv
Raku järv
Tammemäe järv
Valdeku karjäär

Viited

Kategooria:Saku valla järved
Kategooria:Tallinna järved
Kategooria:Nõmme linnaosa
Kategooria:Eesti karjäärid